**УСТАВ**

**на**

**„КОМПАС ФОНД ЗА ВЗЕМАНИЯ” АДСИЦ**

**Глава първа**

**ОБЩИ ПОЛОЖЕНИЯ**

**Статут**

**Чл. 1.(1) (изм. и доп., с реш. на ОСА от ХХ.ХХ.2022 г.) „Компас Фонд за вземания” АДСИЦ** (наричано по-долу само „Дружеството”) е акционерно дружество със специална инвестиционна цел, което по реда и при условията на Закона за дружествата със специална инвестиционна цел и за дружествата за секюритизация (ЗДСИЦДС) осъществява дейност по инвестиране на парични средства, набрани чрез издаване на ценни книжа във вземания..

**(2) (изм. и доп., с реш. на ОСА от ХХ.ХХ.2022 г.) „Компас Фонд за вземания” АДСИЦ** е публично по смисъла на Закона за публичното предлагане на ценни книжа (ЗППЦК). Статутът и дейността на дружеството се уреждат ЗДСИЦДС, като се прилагат субсидиарно и разпоредбите на Закона за публично предлагане на ценни книжа (ЗППЦК) и Търговския закон (ТЗ), освен в случаите, когато разпоредбите на ЗДСИЦДС изрично изключват приложението на общите закони или разпоредби от тях..

**(3)**  (**отм**. **с решение на ОСА от ХХ.ХХ.2022 г.)**

**(4) ((отм. с решение на ОСА от ХХ.ХХ.2022 г.)**

**Фирма**

**Чл. 2.(1)** Фирмата на дружеството е **„Компас Фонд за вземания” АДСИЦ**.

**(2)** Фирмата на дружеството се изписва и на латиница по следния начин: „Compass Receivables fund” SPE.

**Седалище и адрес на управление**

**Чл. 3.(1)** Седалището на Дружеството е: Република България, град София.

**(2)** Адресът на управление на Дружеството е: град София, район „Възраждане“, София, ул. „Георг Вашингтон“ № 19, ет. 2.

**Предмет на дейност**

**Чл. 4.(1) (изм., с реш. на ОСА от ХХ.ХХ.2022 г.)** Предметът на дейност на Дружеството е: набиране на парични средства, чрез издаване на ценни книжа и инвестиране на набраните средства във вземания, покупко-продажба на вземания.

**(2) (изм., с реш. на ОСА от ХХ.ХХ.2022 г.)** Дружеството не може да извършва други търговски сделки извън посочените в ал. 1 и пряко свързаните с тяхното осъществяване, освен ако са позволени от ЗДСИЦДС.

**Вид активи , в които дружеството инвестира. Изисквания и ограничения към активите**

**(Загл. изм., с решение на ОСА от ХХ.ХХ.2022 г.)**

**Чл. 5.** **(изм., с реш. на ОСА от ХХ.ХХ.2022 г.)** Дружеството инвестира във вземания.

**Чл. 6.(1)** Дружеството може да инвестира в обезпечени и необезпечени вземания.

**(2)** Дружеството може да инвестира във вземания, които отговарят едновременно на следните условия:

а) **(изм., с реш. на ОСА от ХХ.ХХ.2022 г.)**  вземания към местни лица;

б) вземания, възникнали по силата на договор за заем или в резултат на търговска сделка, удостоверени с писмен договор или друг документ, включително запис на заповед или менителница.

**(3)** **(изм., с реш. на ОСА от ХХ.ХХ.2022 г.)** Дружеството може да придобива нови активи по ал. 2 за вземания при спазване изискванията на закона.

**Чл. 7.** Дружеството не може да придобива вземания, които са предмет на правен спор или обект на принудително събиране. Вземанията, придобивани от Дружеството трябва да са към местни лица.

**Инвестиционни цели**

**Чл. 8.(1)** Основната инвестиционна цел на Дружеството е нарастване на стойността на инвестициите и получаване на текущ доход при контролиране на риска, включително и диверсификация на портфейла от вземания.

**(2)** Инвестиционните цели на Дружеството са:

1. Запазване и нарастване на пазарната цена на акциите, издадени от Дружеството;

2. Осигуряване на текущ доход на акционерите под формата на паричен дивидент;

3. Осигуряване на ликвидност на инвестицията на акционерите чрез приемане на акциите на Дружеството за търговия на регулиран пазар.

**(3)(изм., с реш. на ОСА от ХХ.ХХ.2022 г.)**  Дружеството няма да участва в учредяването или в придобиването на дялове или акции в специализирано дружество по смисъла чл. 28 от ЗДСИЦДС.

**Срок**

**Чл. 9.** Дружеството се учредява за неопределен срок.

**Общи ограничения на дейността**

**Чл. 10.(1)** Дружеството не може:

1. **(изм., с реш. на ОСА от ХХ.ХХ.2022 г.**) да се преобразува в друг вид търговско дружество, както и да променя предмета си на дейност освен в случаите по чл. 16т. 4 от ЗДСИЦДС;
2. **(изм., с реш. на ОСА от ХХ.ХХ.2022 г.)** да извършва други други дейности извън посочените в настоящия Устав, освен ако са позволени от ЗДСИЦДС;
3. **(изм., с реш. на ОСА от ХХ.ХХ.2022 г.)** да дава заеми или да обезпечава чужди задължения;
4. да получава заеми, освен:

а) като емитент на дългови ценни книжа, регистрирани за търговия на регулиран пазар на ценни книжа;

б) **(изм., с реш. на ОСА от ХХ.ХХ.2022 г.) .)** по банкови кредити с целево предназначение за придобиване на вземания;

в) **(изм., с реш. на ОСА от ХХ.ХХ.2022 г.)** по банкови кредити в размер до 20 на сто от активите си, които се използват за изплащане на лихви по банкови кредити по б. „б“ и по емисии дългови ценни книжа по б. „а“, ако кредитът е за срок не повече от 12 месеца;

**(2) (изм., с реш. на ОСА от ХХ.ХХ.2022 г.)** Дружеството може да инвестира свободните си средства само в ценни книжа, издадени или гарантирани от държава членка и/ или в банкови депозити в банки, които имат право да извършват дейност на територията на държава членка.

**(3)** **(изм., с реш. на ОСА от ХХ.ХХ.2022 г.)** Дружеството може да инвестира до 10 на сто от активите си в трето лице по чл.27, ал. 3, при спазване на изискванията на чл. 27 ал. 4 и следващи от ЗДСИЦДС.

**(4) (нова, с реш. на ОСА от ХХ.ХХ.2022 г.)** Освен в случаите на ал. 2 и ал. 3, Дружеството не може да инвестира в ценни книжа, търгувани на регулиран пазар, или да придобива дялови участия в други дружества. Дружеството не може да извършва обратно изкупуване по реда на чл. 111, ал. 5 от ЗППЦК, освен в случаите по чл.18 от ЗДСИЦДС.

**(5) (нова, с реш. на ОСА от ХХ.ХХ.2022 г.)** Общият размер на инвестициите по ал.2 и 3 на Дружеството не може да надвишава 30 на сто от активите му. Свободните парични средства, набрани чрез издаване на ценни книжа, могат да бъдат инвестирани съгласно ал.2, в срока по чл. 5, ал. 8 от ЗДСИЦДС, като в този случай предходното изречение не се прилага.

**Глава втора**

**КАПИТАЛ**

**Размер на капитала. Брой и вид акции**

**Чл. 11.(1) (изменена с решение на ОСА от 23.03.2020г.)** Капиталът на дружеството е 1 500 000 (един милион и петстотин хиляди) лева, разпределен в 1 500 000 броя обикновени безналични акции с право на глас и с номинална стойност от 1 (един) лев всяка.

**(2)** Капиталът на Дружеството е внесен изцяло.

**Вноски**

**Чл. 12.(1)** Придобиването на акции на Дружеството при неговото учредяване, както и при увеличаване на неговия капитал, се извършва срещу заплащане на пълната им емисионна стойност. Акционерите на Дружеството не могат да правят частични вноски.

**(2)** Вноските на капитала на Дружеството са само парични.

**Видове акции**

**Чл. 13.(1) (изм., с реш. на ОСА от ХХ.ХХ.2022 г.)** Дружеството издава само безналични акции, водени по регистрите на централния регистър на ценни книжа, воден от Централен депозитар.

**(2)** Дружеството може да издава обикновени и привилегировани, даващи правата съгласно чл. 14 и чл. 15 от този устав.

**(3)** Акциите с еднакви права образуват отделен клас. Ограничаване правата на отделни акционери от един клас не се допуска.

**Права по обикновените акции**

**Чл. 14.(1)** Всяка обикновена акция дава право на един глас от Общото събрание на акционерите, както и право на дивидент и на ликвидационен дял, съразмерно с номиналната й стойност.

**(2) (изм., с реш. на ОСА от ХХ.ХХ.2022 г.. пред. изм. с реш. на ОСА от 23.03.2020 г.)** Правото на глас в Общото събрание на акционерите се упражнява от лицата, вписани като такива с право на глас в централния регистър на ценни книжа, воден от Централен депозитар, 14 дни преди датата на общото събрание.

**(3) (изм., с реш. на ОСА от ХХ.ХХ.2022 г., пред. изм. с реш. на ОСА от 23.03.2020 г.)** Дружеството разпределя дивиденти по реда и при условията, предвидени в ЗДСИЦДС, ЗППЦК, ТЗ и Глава дванадесета от устава, по решение на Общото събрание на акционерите. Дружеството има право да изплаща 6-месечен и годишен дивидент. Дружеството може да изплаща междинен дивидент на базата на 6-месечен финансов отчет само ако са изпълнени условията по чл. 115в, ал. 2 от ЗППЦК. Право да получат дивидент имат лицата, вписани в централния регистър на ценни книжа, воден от Централен депозитар като такива с право на дивидент на 14-ия ден след деня на общото събрание, на което е приет годишният, съответно 6-месечният финансов отчет и е взето решение за разпределение на печалбата.

**Привилегировани акции**

**Чл. 15.(1)** Дружеството може да издава привилегировани акции, даващи право на гарантиран или допълнителен дивидент, на гарантиран ликвидационен дял, както и други, допустими от закона привилегии. Привилегированите акции могат да бъдат без право на глас.

**(2)** Дружеството не може да издава привилегировани акции, даващи право на повече от един глас или на допълнителен ликвидационен дял.

**(3)** Правата, които дава емисия привилегировани акции на дружеството, включително размера на гарантирания или допълнителния дивидент, или на гарантирания ликвидационен дял, както и условията и реда за упражняване на привилегиите, се определят с решението за увеличаване на капитала чрез издаване на привилегировани акции, в съответствие със закона и този устав.

**(4)** Привилегированите акции се включват при определяне на номиналната стойност на капитала. Привилегированите акции без право на глас не може да бъдат повече от ½ от общия брой на акциите на Дружеството.

**(5)** За вземане на решение за отпадане или ограничаване на привилегиите по акциите по ал. 1, е необходимо съгласието на привилегированите акционери от същия клас, които се свикват на отделно събрание. Събранието е редовно, ако представени най-малко 50 % от привилегированите акции. Решението се взема с мнозинство от ¾ от представените акции. Ако привилегированите акции са без право на глас, с отпадане на привилегията, те придобиват право на глас. За свикването и провеждането на събранието на привилегированите акционери се прилагат съответно правилата на разпоредбите на чл. 32 – 38 от този устав.

**Чл. 16.(1)** Гарантираният и допълнителният дивидент, за всяка година се заплаща при наличие на печалба за съответната година. Гарантираният дивидент се заплаща с предимство преди дивидента по останалите акции.

**(2)** Когато поради липса на печалба или по други причини, дивидентът по привилегировани акции от даден клас за дадена година не бъда заплатен, той се заплаща при разпределянето на печалбата за следващата година заедно с дължимия за нея дивидент. Когато поради липса на печалба и за следващата година или по други причини, дивидентът за същия клас акции за двете поредни години не бъде изплатен в пълния размер, привилегированите акции без право на глас от този клас придобиват право на глас до изплащане на забавените дивиденти и се включват при определяне на кворума и мнозинствата за провеждане и вземане на решения на Общото събрание на акционерите на Дружеството. Правата на акционерите се уреждат съгласно разпоредбата на чл. 182, ал. 4 от ТЗ.

**Чл. 17.** Правото на гарантиран ликвидационен дял е условно. То възниква и може да бъде упражнено само в случай, че и доколкото при ликвидацията на Дружеството след удовлетворяването на претенциите на всички кредитори, е останало имущество за разпределяне на акционерите и до размера на това имущество.

**Неделимост**

**Чл. 18.(1)** Акциите на Дружеството са неделими.

**(2)** **(изм., с реш. на ОСА от 03.08.2020 г.)** Когато акцията принадлежи на няколко лица, те упражняват правата по нея заедно, като определят пълномощник съгласно чл. 177 от Търговския закон. С оглед осъществяване на правата по акцията, пълномощникът следва да е упълномощен с изрично писмено нотариално заверено пълномощно с нормативно установеното съдържание.

**Книга за акционерите**

**Чл. 19. (изм., с реш. на ОСА от ХХ.ХХ.2022 г.)** Книгата за акционерите за Дружеството се води от централния регистър на ценни книжа, воден от Централен депозитар.

**Прехвърляне на акциите**

**Чл. 20. (изм., с реш. на ОСА от 23.03.2020 г.)** Акциите на Дружеството се прехвърлят свободно, при спазване на изискванията на действащото законодателство за сделки с безналични ценни книжа. Този устав и други актове на Дружеството не могат да поставят ограничения или условия относно прехвърлянето на акции.

**Глава трета**

**УВЕЛИЧАВАНЕ НА КАПИТАЛА**

**Начини на увеличаване на капитала**

**Чл. 21.(1)** Капиталът на Дружеството се увеличава чрез:

1. издаване на нови акции срещу парични вноски;
2. издаване на нови акции чрез превръщане на облигации, които са издадени като конвертируеми, в акции.

**(2)** Капиталът на Дружеството не може да бъде увеличаван:

1. чрез капитализиране на печалбата по чл. 197 от ТЗ;

2. с непарични вноски по чл. 193 от ТЗ;

3. под условието акциите да бъдат закупени от определени лица съгласно чл. 195 от ТЗ, при нарушаване на предимственото право на акционерите по чл. 23 от устава.

**Чл. 22.(1)** Увеличаването на капитала на Дружеството се извършва по решение на Общото събрание или по решение на Съвета на директорите в рамките на овластяването по чл. 43 от устава.

**(2)** **(изм. и доп., с реш. на ОСА от ХХ.ХХ.2022 г.)** Увеличаването на капитала на Дружеството се извършва по реда на глава шеста от ЗППЦК – с потвърден от Комисия за финансов надзор проспект за публично предлагане на акции или без проспект – съгласно действащото законодателство.

**Предимства на акционерите**

**Чл. 23.(1)** При увеличаване на капитала, с изключение на случая по чл. 24 от устава на Дружеството, всеки акционер има право да придобие част от новите акции, съответстващи на дела му от капитала преди увеличението. Това право не може да бъде отнето или ограничено от органа, вземащ решение за увеличаване на капитала, по реда на чл. 194, ал. 4 и на чл. 196, ал. 3 от ТЗ.

**(2)** Правото по ал. 1 важи първо за акционерите от класа акции, с който се увеличава капитала. Останалите акционери упражняват предимственото си право след акционерите по предходното изречение.

**(3)** **(изм., с реш. на ОСА от ХХ.ХХ.2022 г.)** Правото да участват в увеличението имат лицата по 112б от ЗППЦК.

**(4)** При увеличаване на капитала на Дружеството се издават права по смисъла на § 1, т. 3 от Допълнителните разпоредби на ЗППЦК. Освен в случая по чл. 24 от устава, срещу всяка съществуваща акция се издава едно право. Съотношението между издадените права и една нова акция се определя в решението за увеличаване на капитала на Дружеството.

**Глава четвърта**

**ЗАДЪЛЖИТЕЛНО ПЪРВОНАЧАЛНО УВЕЛИЧАВАНЕ НА КАПИТАЛА**

**Чл. 24.(1)** Капиталът на Дружеството се увеличава първоначално от 500 000 (петстотин хиляди) лева на 1 500 000 (един милион и петстотин хиляди) лева, чрез издаване на 1 000 000 (един милион) броя обикновени, безналични акции с право на глас, с номинална и емисионна стойност в размер на 1 (един) лев всяка.

**(2)** Първоначалното увеличаване на капитала се извършва до размера на записаните и платени нови акции.

**Чл. 25.(1)** Задължителното първоначално увеличаване на капитала на Дружеството се извършва въз основа на потвърден от КФН проспект.

**(2)** **(изм., с реш. на ОСА от ХХ.ХХ.2022 г.)** Проспектът се внася за одобрение от КФН едновременно с подаването на заявление за издаване на лиценз в срок до 6 (шест) месеца от вписването на Дружеството в Търговски регистър и регистърът на юридическите лица с нестопанска цел.

**Чл. 26.(1)** Срещу всяка нова акция от увеличаването на капитала са издава право по §1, т. 3 от Допълнителните разпоредби на ЗППЦК.

**(2)** При първоначалното задължително увеличаване на капитала акционерите нямат предимства за придобиване на новите акции. Разпоредбите на чл. 112, ал. 1 от ЗППЦК и на чл. 194 от ТЗ не се прилагат.

**Глава пета**

**НАМАЛЯВАНЕ НА КАПИТАЛА**

**Чл. 27.(1)** Капиталът на Дружеството може да бъде намаляван чрез обезсилване на акции след придобиването им от Дружеството и/ или по други допустими способи при условията на действащото законодателство и на този устав.

**(2) (изм. и доп., с реш. на ОСА от ХХ.ХХ.2022) г**.)Капиталът не може да се намалява чрез принудително обезсилване на акции или чрез обратно изкупуване на обикновени акции по реда на чл. 111, ал.5 от ЗППЦК, освен в случаите по [чл. 18](https://web.apis.bg/p.php?i=4544386&b=0#p44295819) от ЗДСИЦДС.

**Глава шеста**

**ОБЛИГАЦИИ**

**Чл. 28.(1)** **(изм. и доп., с реш. на ОСА от ХХ.ХХ.2022 г.)** Дружеството може да издава облигации по реда и при условията на Раздел VII, Глава четиринадесета от ТЗ или чрез публично предлагане по реда на Глава шеста от ЗППЦК. Дружеството може да издава облигации, включително и чрез публично предлагане, от момента на вписването му в Търговски регистър и регистъра на юридическите лица с нестопанска цел.

**(2)** Дружеството може да издава само безналични облигации, за прехвърлянето на които не съществуват условия или ограничения. Облигационният заем може да бъде сключен и облигациите могат да бъдат издадени само след пълното заплащане на емисионната им стойност. След сключването на облигационния заем облигациите се регистрират за търговия на регулиран пазар на ценни книжа.

**(3)** Дружеството може да издава облигации, които могат да бъдат превръщани в акции (конвертируеми облигации) при съответното приложение на правилата относно предимствата на акционерите по чл. 23 от устава.

**(4)** Облигации се издават по решение на Общото събрание на Дружеството или на Съвета на директорите в рамките на овластяването по чл. 44 от устава.

**(5)** Въз основа на решението по ал. 4, Съветът на директорите изготвя предложение за записване на облигации по чл. 205, ал. 2 от ТЗ при непубличното им предлагане или проспект за публично предлагане на облигации по реда на Глава шеста от ЗППЦК. Размерът на облигационния заем, броят, видът, стойността и условията за записване на облигациите, доходността, начинът и срокът за погасяване на задължението по облигационния заем, условията, при които заемът се счита сключен, и другите параметри на облигационния заем се определят в предложението или в проспекта по предходното изречение.

**(6)** Дружеството не може:

1. да променя условията, при които за записани издадените облигации;

2. да издава нови облигации с привилегирован режим на изплащане, без да е налице съгласие на общите събрания на облигационерите от предходни неизплатени емисии;

3. да издава нови конвертируеми облигации без съгласието на конвертируеми облигации от предходни емисии;

4. да взема решения за погасяване на облигации, които не са издадени като конвертируеми, чрез превръщането им в акции.

**(7)** Решението, прието в нарушение на забраните, посочени в ал. 6, е нищожно.

**(8)** За прехвърлянето на облигациите, издадени от Дружеството, се прилагат разпоредбите на действащото законодателство относно сделки с безналични ценни книжа.

**Глава седма**

**ОРГАНИ НА ДРУЖЕСТВОТО**

**Чл. 29.(1)** Дружеството има едностепенна система на управление. Органите на дружеството са Общото събрание и Съветът на директорите.

**Раздел I. Общо събрание на акционерите**

**Състав на Общото събрание на акционерите**

**Чл. 30.(1) (изм., с реш. на ОСА от ХХ.ХХ.2022 г.)** Общото събрание включва акционерите с право на глас. Те участват в Общото събрание лично или чрез упълномощен представител, овластен с изрично писмено пълномощно по конкретното общо събрание, което следва да отговаря на изискванията по чл.116, ал. 1 от ЗППЦК.

**(2)** Членовете на Съвета на директорите не могат да представляват акционер. Изречение първо не се прилага, ако акционерът изрично е посочил начина на гласуване по всяка от точките от дневния ред.

**(3)** Членовете на Съвета на директорите, както и акционерите с привилегировани акции без право на глас, вземат участие в работата на Общото събрание без право на глас, освен ако са акционери по ал. 1.

**Компетентност на Общото събрание на акционерите**

**Чл. 31.(1)** Общото събрание на акционерите разполага със следната компетентност:

1. да изменя и допълва устава на Дружеството;
2. да преобразува и прекратява Дружеството;
3. да увеличава и намалява капитала на Дружеството;
4. да избира и назначава членовете на Съвета на директорите и членовете на Одитния комитет;
5. да определя възнагражденията на Съвета на директорите и гаранцията за управлението им съгласно изискванията на закона.
6. да назначава и освобождава регистрираните одитори на Дружеството.
7. Да одобрява и приема годишният финансов отчет на Дружеството след заверка на назначените регистрирани одитори, да взема решение за разпределяне на печалбата и за попълване на Фонд „Резервен“ и за изплащане на дивидент.
8. да назначава ликвидатор/и при настъпване на основание за прекратяване на Дружеството, освен в случаите на несъстоятелност.
9. да вземе решение за отказ от получения лиценз за извършване на дейност като дружество със специална инвестиционна цел.
10. да освобождава от отговорност членовете на Съвета на директорите;
11. **(нова, с реш. на ОСА от ХХ.ХХ.2022 г.)** взема решение за по чл. 18 от ЗДСИЦДС за отказ от издадения на Дружеството лиценз от Комисия за финансов надзор.

**(2)** Общото събрание на акционерите решава и всички останали въпроси, които са от неговата компетентност съгласно действащото законодателство.

**(3)** Измененията и допълненията в устава на Дружеството, се извършват след издадено одобрение от КФН, а преобразуването и прекратяването на Дружеството, се извършват след издадено разрешение от КФН, като лицата, определени за ликвидатори или синдици на Дружеството, се одобряват от КФН.

**Провеждане на Общото събрание на акционерите**

**Чл. 32.(1)** Общото събрание на акционерите на Дружеството се провежда на адреса на неговото седалище. Редовното общо събрание се провежда до края на първото полугодие след приключване на отчетната година.

**(2)** Общото събрание на акционерите избира председател и секретар на всяко свое заседание.

**Свикване на Общото събрание на акционерите**

**Чл. 33.(1)** Общото събрание на акционерите на Дружеството се свиква от Съвета на директорите. Общото събрание може да се свика и по искане на акционери, които повече от три месеца притежават акции, представляващи най-малко 5 на сто от капитала на Дружеството. След като дружеството придобие статута на публично дружество по смисъла на ЗППЦК, свикването на общото събрание ще може да се извършва и от лицата, притежаващи заедно или поотделно поне 5 на сто от капитала на дружеството по облекчения ред, предвиден в чл. 118 от ЗППЦК.

**(2) (изм., с реш. на ОСА от ХХ.ХХ.2022 г.)** До вписване в Търговския регистър и регистъра на юридическите лица с нестопанска цел на задължителното първоначално увеличаване на капитала по реда на Глава четвърта от този устав, Общото събрание на акционерите се свиква само с писмена поименна покана, изпратена до всеки акционер не по-късно от 30 дни преди датата на събранието.

**(3) (изм., с реш. на ОСА от ХХ.ХХ.2022 г.)** След вписване в търговския регистър и регистъра на юридическите лица с нестопанска цел на задължителното първоначално увеличаване на капитала по реда на Глава четвърта от този устав и след като Дружеството придобие статута на публично дружество, свикването на Общото събрание на акционерите се извършва чрез покана по реда, установен в ЗППЦК и ТЗ.

**(4)** **(изм., с реш. на ОСА от ХХ.ХХ.2022 г.)** Съдържанието на поканата за свикване на Общото събрание се определя според изискванията на действащото законодателство. Лицата, притежаващи заедно или поотделно най-малко 5 на сто от капитала на Дружеството, могат да искат включването на въпроси и да предлагат решения по вече включени въпроси от дневния ред на Общото събрание по реда на чл. 223а от ТЗ. Когато в дневния ред на Общото събрание е включена точка, чийто предмет е вземане на решение по чл. 114, ал.1 от ЗППЦК, правото по предходното изречение не се прилага, съгласно забраната на чл. 118, ал. 3 от ЗППЦК.

**(5)** **(изм., с реш. на ОСА от ХХ.ХХ.2022 г., пред. изм. с реш. на ОСА от 23.03.2020 г.)** Правото на глас в Общото събрание на акционерите се упражнява от лицата, вписани като такива с право на глас в Централния депозитар 14 дни преди датата на общото събрание, съгласно Списък на акционерите, предоставен от централния регистър на ценни книжа, воден от Централен депозитар към тази дата.

**Право на сведения**

**Чл. 34.(1) (изм. и доп. с решение на ОСА от ХХ.ХХ.2022 г.)** Поканата за свикване на Общото събрание на акционерите, заедно с писмените материали, свързани с дневния ред на Общото събрание, както и образецът на пълномощно за представяне на акционер в Общото събрание трябва да бъдат предоставени на разположение на акционерите най-късно до датата на обявяването на поканата в Търговския регистър и регистъра на юридическите лица с нестопанска цел, като поканата, заедно с материалите на Общото събрание се изпраща на Комисията за финансов надзор и на регулирания пазар, на който са допуснати до търговия акциите на дружеството и се публикува на интернет страницата на дружеството за времето от обявяването до приключването на общото събрание, съгласно изискванията на чл.115, ал.5 от ЗППЦК., при спазването на сроковете, предвидени в чл. 115, ал.4. от ЗППЦК.

**(2) (изм., с реш. на ОСА от ХХ.ХХ.2022 г.)** Когато дневният ред включва избор на членове на Съвета на директорите, писмените материали включват и данни за имената, постоянния адрес и професионалната квалификация на лицата, предложени за членове, както и останалите изискуеми от приложимото законодателство документи и информация..

**(3)** При поискване, писмените материали се предоставят на всеки акционер безплатно.

**(4)** При провеждане на Общото събрание акционерите могат да задават въпроси относно икономическото и финансовото състояние и търговската дейност на Дружеството, независимо дали са свързани с обявения дневен ред.

**Списък на присъстващите**

**Чл. 35. (1)** За заседанието на Общото събрание на акционерите се изготвя списък на присъстващите акционери и/ или на техните представители и на броя на притежаваните или представлявани акции. Акционерите и техните представители удостоверяват присъствието си с подпис. Списъкът се заверява от председателя и от секретаря на Общото събрание.

**(2)** **(изм. и доп., с решение на ОСА от ХХ.ХХ.2022 г.)** Присъствието на заседанието на пълномощниците на акционерите е валидно и съответните лица се вписват в списъка на присъстващите акционери, ако пълномощното за участието им в Общото събрание е изрично, издадено е за конкретното общо събрание, има нормативно определеното минимално съдържание и са спазени изискванията на чл. 116 от ЗППЦК.

**Кворум**

**Чл. 36.(1)** Решенията по чл. 31, ал. 1 от устава се взимат само ако на заседанието на Общото събрание на акционерите е представен половината от капитала на Дружеството.

**(2)** При липса на кворум може да се насрочи ново заседание не по-рано от 14 (четиринадесет) дни и то е законно независимо от броя на представените на него акции. Датата на новото заседание може да се посочи и в поканата за първото заседание. В дневния ред на новото заседание не могат да се включват точки по реда на чл. 223а от ТЗ.

**Гласуване и мнозинства**

**Чл. 37.(1) (изм. и доп., с решение на ОСА от ХХ.ХХ.2022 г.)** Правото на глас в Общото събрание се упражнява от лицата, вписани като такива с право на глас в централния регистър на ценни книжа, воден от Централния депозитар 14 /четиринадесет/ дни преди датата на Общото събрание. Гласуването в Общото събрание е лично. Гласуване по пълномощие се допуска при спазване на чл. 35, приложимото законодателство и правилата за гласуване чрез пълномощник, приети от Съвета на директорите.

**(2)** Решенията на Общото събрание се приемат с мнозинство от 2/3 (две трети) от представените на събранието акции с право на глас, освен когато действащото законодателство или този устав предвиждат по-голямо мнозинство за вземането на някои решения. За приемане на решение за преобразуване на Дружеството се изисква мнозинство от ¾ (три четвърти) от представените на събранието акции с право на глас, а за приемане на решение за отказ от получения лиценз цел за извършване на дейност като дружество със специална инвестиционна цел се изисква мнозинство от ¾ (три четвърти) от записания капитал.

**Протоколи**

**Чл. 38.(1)** За заседанието на Общото събрание на акционерите се води протокол, в който се посочват данните по чл. 232, ал. 1 от ТЗ. Резултатите от гласуванията се описват съгласно изискванията на чл. 117, ал. 1 от ЗППЦК.

**(2)** Протоколът се подписва от председателя и секретарят на събранието и от преброителите.

**(3)** Към протоколите се прилагат списък на присъстващите и документите, свързани със свикването на Общото събрание.

**(4)** Дружеството е длъжно да изпрати на КФН протоколът от проведеното събрание на акционерите в 3-дневен срок от провеждането му. В същия срок, Дружеството следва да публикува протокола и на своята интернет страница за период не по-кратък от 5 (пет) години.

**(5)** Протоколите и приложенията към тях се съхраняват за период не по-кратък от 5 (пет) години. При поискване, те се предоставят на акционерите за сведение.

**(6)** Протоколната книга се води и съхранява от лицето, определено за изпълнение на тази задача от Съвета на директорите.

**II. Съвет на директорите**

**Мандат**

**Чл. 39.(1)** Съветът на директорите на Дружеството се избира от Общото събрание за срок от 5 (пет) години.

**(2)** Членовете на първия Съвет на директорите се избират за срок от 3 (три) години.

**(3)** Членовете на Съвета на директорите могат да бъдат преизбирани без ограничения.

**(4) (изм. и доп., с реш. на ОСА от ХХ.ХХ.2022 г.)** След изтичане на мандата им членовете на Съвета на директорите продължават да изпълняват своите функции до освобождаването им от Общото събрание или до избирането на други членове на тяхно място. Решенията на Общото събрание относно избор и освобождаване на членове на Съвета на директорите имат действия от момента на вписването им в Търговския регистър и регистъра на юридическите лица с нестопанска цел.

**Състав на Съвета на директорите**

**Чл. 40.(1)** Съветът на директорите се състои от три до девет физически и/ или юридически лица. Съставът на Съвета на директорите може да бъде променен от Общото събрание на акционерите по всяко време.

**(2)** Юридическото лице – член на Съвета на директорите, определя представител за изпълнение на задълженията му в Съвета на директорите. Юридическите лица са солидарно и неограничено отговорни заедно с останалите членове на Съвета на директорите, за задълженията, произтичащи от действията на техните представители.

**(3)** **(изм. и доп. с реш. на ОСА от ХХ.ХХ.2022 г.)** Членовете на Съвета на директорите, както и прокуристите дружеството трябва да имат висше образование, професионална квалификация и опит, необходими за управление на дейността на дружеството и да не са:

1. осъждани за умишлено престъпление от общ характер;

2. обявени в несъстоятелност като едноличен търговец или като неограничено отговорни съдружници в търговско дружество и да не се намират в производство по обявяване в несъстоятелност;

3. били членове на управителен или контролен орган на дружество или кооперация, прекратени поради несъстоятелност през последните 2 /две/ години, предхождащи датата на обявяване на решението за обявяване на несъстоятелността, ако има неудовлетворени кредитори;

4. лишени от право да заемат материалноотговорна длъжност;

5. **(изм., с реш. на ОСА от ХХ.ХХ.2022 г.)** съпрузи или роднини до трета степен включително по права или по съребрена линия помежду си или на член на управителен или контролен орган на трето лице по чл. 27, ал. 4 от ЗДСИЦДС.

**(4)** Ако за членовете на Съвета на директорите са избрани юридически лица, изискванията по ал. 3 следва да са налице за физическите лица – представители на юридическите лица в съвета на директорите.

**(5)** Най-малко 1/3 (една трета) от членовете на Съвета на директорите трябва да бъдат независими членове. Независимият член на Съвета на директорите не може да бъде:

1. служител в дружеството;

2. **(изм., с реш. на ОСА от ХХ.ХХ.2022 г.)** акционер, който притежава пряко или чрез свързани лица 25 на сто или повече от гласовете в Общото събрание

3. **(изм., с реш. на ОСА от ХХ.ХХ.2022 г.)** свързано с дружеството лице.

4. **(изм., с реш. на ОСА от ХХ.ХХ.2022 г**.) член на управителен или контролен орган, прокурист или служител на търговско дружество или друго юридическо лице по т. 2,3 и 6;

5. свързано с друг член на Съвета на директорите на дружеството.

6. **(нова, с реш. на ОСА от ХХ.ХХ.2022 г.)** лице, което е в трайни търговски отношения с дружеството.

**(6)** Членовете на Съвета на директорите имат право от свое или от чуждо име да извършват търговски сделки, да участват в търговски дружества като неограничено отговорни съдружници, както и да бъдат прокуристи, управители или членове на съвети на други дружества, когато се извършва конкурентна дейност на Дружеството. В случай, че възникне обстоятелство по предходното изречение, съответния член на Съвета на директорите, за когото е възникнало това обстоятелство, е длъжен да представи писмено уведомление на първото следващо заседание на Съвета на директорите.

**Управление и представителство**

**Чл. 41.(1)** Дружеството се управлява и представлява от Съвета на директорите.

**(2)** Съветът на директорите възлага изпълнението на своите решения и осъществяването на функции по оперативното управление на Дружеството на един или повече от своите членове (изпълнителни членове/директори). Изпълнителните членове са по-малко от останалите членове на Съвета на директорите и могат да бъдат сменени по всяко време.

**(3)** Съветът на директорите може да назначи и един или повече прокуристи, както и да овласти търговски пълномощници.

**(4)** Съветът на директорите овластява един или повече от своите членове да представляват Дружеството. Овластяването може да бъде оттеглено по всяко време.

**(5) (изм. и доп, с решение на ОСА от ХХ.ХХ.2022 г.)** Имената на лицата, овластени да представляват Дружеството, се вписват в Търговския регистър и регистъра на юридическите лица с нестопанска цел.

**Правомощия на Съвета на директорите**

**Чл. 42.(1)** Съветът на директорите взема решения по всички въпроси, свързани с дейността на Дружеството, с изключение на тези, които съгласно действащото законодателство и този устав са от изключителната компетентност на Общото събрание.

**(2)** Съветът на директорите на Дружеството взема решения относно:

1. **(изм. с реш. на ОСА от ХХ.ХХ.2022 г.)** сключване, прекратяване и разваляне на договорите с трети лица по чл. 27, ал. 4 от ЗДСИЦДС, както и с банката - депозитар;

2. контролиране на изпълнението на сключените договори по т. 1;

3. **(изм., с реш. на ОСА от ХХ.ХХ.2022 г.)** оказване на съдействие на третите лица по чл.27, ал. 4 от ЗДСИЦДС и на банката – депозитар при изпълнението на техните функции съгласно действащото законодателство и този устав;

4. придобиване и разпореждане с вземания в съответствие с изискванията и ограниченията, предвидени в закона и този устав;

5. **(изм., с реш. на ОСА от ХХ.ХХ.2022 г.)** определяне на лица, отговарящи на изискванията на чл. 22 от ЗДСИЦДС и притежаващи необходимата квалификация и опит, за оценяване на вземанията;

6. инвестиране на свободните средства на Дружеството при спазване на ограниченията, предвидени в законодателството и в този устав;

7. **(изм. с реш. на ОСА от 23.03.2020 г.)** сключване на договори за банкови кредити, съгласно чл. 10, ал. 1, т. 4, букви „б” и „в” от устава;

8. назначаване на трудов договор и освобождаване на директор за връзки с инвеститорите;

9. приемане на правила за своята дейност;

10. издаване на облигации по реда и при условията на чл. 44 от този устав;

11. **(нова, с реш. на ОСА от ХХ.ХХ.2022 г.)** приемане в нарочни правила или за всяко отделно заседание на Общото събрание на акционерите на правилата за гласуване чрез пълномощник в Общото събрание на акционерите, образците, които се използват за гласуване чрез пълномощник, както и начините чрез които Дружеството ще бъде уведомявано за извършени упълномощавания по електронен път, когато това е предвидено в приетите правила.

12. **(предишна т.11, с реш. на ОСА от ХХ.ХХ.2022 г.)** други въпроси съгласно неговата компетентност, както и съгласно този устав и действащата нормативна база.

**(3) (нова, с реш. на ОСА от ХХ.ХХ.2022 г.)** Възлагането на дейностите по чл. 27, ал. 3 от ЗДСИЦДС на трети лица по чл.27, ал. 1 и 3 от ЗДСИЦДС, изменения и допълнения в тях, както и замяна на банката-депозитар се извършват след предварително одобрение на КФН.

**Чл. 43.(1) (изм. с реш. на ОСА от XX.XX.2022 г.)** В срок до 5 (пет) години от вписване на Дружеството в Търговския регистър и регистъра на юридическите лица с нестопанска цел, Съветът на директорите може да приема решения за увеличаване на капитала на Дружеството до 10 000 000 (десет милиона) лева, чрез издаване на нови обикновени или привилегировани акции, включително чрез превръщане на облигации, които са издадени като конвертируеми, в акции и при спазване реда на приложимите правни норми.

**(2)** В решението за увеличаване на капитала, Съветът на директорите определя размера и целите на всяко увеличение, броя и вида на новите акции, правата и привилегиите по тях, срока и условията за прехвърляне на правата по смисъла на §1, т. 3 от ЗППЦК, издадени срещу съществуващите акции, срока и условията за записване на новите акции, размера на емисионната стойност и срока и условията за заплащането й, инвестиционния посредник, на който се възлага осъществяването на подписката.

**Чл. 44. (изм. и доп.., с реш. на ОСА от ХХ.ХХ.2022 г.)** В срок до 5 (пет) години от вписване на Дружеството в Търговския регистър и регистъра на юридическите лица с нестопанска цел, Съветът на директорите може да приема решения за издаване на облигации, при общ размер на всички облигационни заеми до 10 000 000 (десет милиона) лева, независимо от броя на емисиите. Вида на облигациите, начина на формиране на дохода от тях, размера и всички останали параметри на облигационния заем се определят в решението на Съвета на директорите при спазване на разпоредбите на действащото законодателство и на устава.

**Кворум и мнозинство**

**Чл. 45.(1)** Съветът на директорите може да взима решения ако присъстват най-малко 2/3 /две трети/ от членовете му лично или представлявани от друг член на съвета. Никой присъстващ член на може да представлява повече от един отсъстващ.

**(2)** Решенията на Съвета на директорите се взимат с мнозинство от 2/3 /две трети/ от всички членове, имащи право да гласуват съгласно чл. 46, ал. 1, т. 3 от устава.

**(3)** Съветът на директорите може да взима решения и неприсъствено, ако членове са заявили писмено съгласието си за решението.

**Дължима грижа. Недопускане на конфликт на интереси**

**Чл. 46.(1)** Членовете на Съвета на директорите са длъжни да осъществяват функциите си с грижата на добрия търговец, да бъдат лоялни към Дружеството и да действат в най-добър интерес на неговите акционери, включително:

1. да изпълняват задълженията си с присъщото на професионалиста умение, старание и отговорност и то по начин, който обикновено считат, че е в интерес на всички акционери на Дружеството, като ползват само информация, за която обосновано считат, че е достоверна, пълна и навременна;
2. да предпочитат интереса на Дружеството и на инвеститорите в Дружеството пред своя собствен интерес и да не ползват за облагодетелстване на себе си или на други лица за сметка на Дружеството и акционерите, факти и обстоятелства, които са узнали при изпълнение на служебните и професионалните си задължения;
3. да избягват преки или косвени конфликти между своя интерес и интереса на Дружеството, а ако такива конфликти възникнат – да ги разкриват своевременно и пълно и да не участват, както и не оказват влияние върху другите членове на съвета, при взимането на решения в тези случаи;
4. да не разпространяват информация за разискванията и решенията на заседанията на Съвета на директорите, както и друга непублична информация за Дружеството, включително и след като престанат за бъдат членове на Съвета на директорите, до публичното оповестяване на съответните обстоятелства от Дружеството.

**(2)** Ал. 1 се прилага и по отношение на физическите лица, които представляват юридическите лица – членове на Съвета на директорите, както и спрямо прокуристите.

**Ред за работа на Съвета на директорите**

**Чл. 47.(1)** Съветът на директорите на Дружеството приема правила за работата си и избира председател и заместник-председатели от своите членове.

**(2) (изм. и доп., с решение на ОСА от ХХ.ХХ.2022 г.)** Съветът на директорите се събира на редовни заседания най-малко веднъж на три месеца и на извънредни, свикани от председателя. Последният задължително и своевременно свиква извънредно заседание за разглеждане и приемане на отчетите на третите лица по чл. 27, ал.4 от ЗДСИЦДС и банката депозитар.

**(3)** Всеки член на Съвета на директорите може да поиска от председателя да свика заседания за обсъждане на отделни въпроси. В този случай председателят е длъжен да свика заседание, като изпрати уведомление до членовете в 3-дневен срок преди датата на заседанието, освен ако с оглед спешността на въпроса не се налага заседанието да бъде свикано в по-кратък срок.

**(4)** В уведомлението за свикване на заседание задължително се посочват: мястото, датата, часът и предложения дневен ред.

**(5)** Уведомяване за свикване на заседание не е необходимо за членовете на Съвета на директорите, които на предходното заседание са уведомени за мястото, датата, часа и дневния ред на следващото заседание. Неприсъствалите членове се уведомяват съгласно ал. 3 и 4.

**(6)** Всеки от членовете на Съвета на директорите може да изисква от председателя или от другите членове на Съвета необходимите материали, отнасящи се до въпросите, които ще бъдат разисквани на предстоящото заседание.

**(7) (нова, с реш. на ОСА от ХХ.ХХ.2022 г.)** Съветът на директорите може да взема решения и неприсъствено, ако всички членове са заявили писмено съгласието си за решението.

**Протоколи**

**Чл. 48.(1)** За решенията на Съвета на директорите се водят протоколи, които се подписват от всички членове, присъствали на заседанието.

**(2)** Протоколите се водят и съхраняват от Директора за връзки с инвеститорите.

**(3)** Протоколите от заседанията на Съвета на директорите представляват търговска тайна. Факти и обстоятелства от тях могат да публикувани, оповестявани или довеждани до знанието на трети лица, единствено по решение на Съвета на директорите или когато нормативен акт изисква това.

**Отговорност**

**Чл. 49.(1) (изм. и доп., с реш. на ОСА от ХХ.ХХ.2022 г.)** Членовете на Съвета на директорите, съответно прокуристите, задължително дават парична гаранция за своето управление. Паричната гаранция на членовете на Съвета на директорите се определя от ОСА, а на прокуристите от Съвета на директорите, и не може да е по-малко от 3-месечното им брутно възнаграждение. Паричната гаранция се внася в 7-дневен срок от избирането на Членовете на съвета на директорите, респективно на прокуристите. За внасянето, освобождаването и последиците от невнасянето на гаранцията се прилага чл. 116в, ал. 2 – 8 от ЗППЦК.

**(2)** Членовете на Съвета на директорите отговарят солидарно за вредите, които са причинили на Дружеството.

**(3) (изм., с реш. на ОСА от ХХ.ХХ.2022 г.)** Всеки от членовете на Съвета на директорите може да бъде освободен от отговорност, ако се установи, че няма вина за настъпилите вреди. Общото събрание може да освободи от отговорност член на Съвета на директорите на редовно годишно общо събрание на при наличие на заверени от регистриран одитор годишен финансов отчет за предходната година и междинен финансов отчет за периода от началото на текущата година до последния ден на месеца, предхождащ месеца, в който е обявена поканата за свикване на общото събрание.

**Правила за определяне на възнагражденията**

**на членовете на Съвета на директорите**

**Чл. 50.(1)** Всеки от членовете на Съвета на директорите получава възнаграждение с фиксиран размер, което не може да надвишава 10 (десет) пъти размера на минималната работна заплата за страната. Възнаграждението се изплаща ежемесечно в брой или по банкова сметка, до десетия работен ден на месеца, следващ месеца, за който се дължи.

**(2) (изм., с реш. на ОСА от 23.03.2020 г.)** Освен месечното възнаграждение по ал. 1, членовете на Съвета на директорите могат да получават, по решение на Общото събрание и при наличие на добри финансови резултати за Дружеството, допълнително възнаграждение, представляващо процент от реализираната счетоводна печалба за съответната година.

**(3)** В съответствие с изискванията на чл. 116в, ал. 1, изречение първо от ЗППЦК, Дружеството приема, прилага и оповестява политика за възнагражденията на членовете на Съвета на директорите, в която детайлизира начина на формиране на възнагражденията, критериите за постигнатите резултати, които трябва да са налице за изплащане на допълнителното възнаграждения по ал. 2, както и реда и условията за изплащане на възнагражденията.

**(4)** Конкретният размер на всяко постоянно или променливо възнаграждение по ал. 1 и 2, както и условията и срока, за който е дължимо, се определя задължително от Общото събрание, в съответствие с политиката по ал. 3 и при спазване на разпоредбата на чл. 59 от устава.

**Глава осма**

**ТРЕТИ ЛИЦА ПО ЧЛ.27, АЛ.4 ОТ ЗДСИЦДС**

**(Загл. изм., с реш. на ОСА от ХХ.ХХ.2022 г**

**Възлагане на дейности на трети лица по чл.27, ал. 4 от ЗДСИЦДС**

**(Загл. изм., с реш. на ОСА от ХХ.ХХ.2022 г**

**Чл. 51.(1)** **(изм., с реш. на ОСА от ХХ.ХХ.2022 г.)** Дружеството не може да осъществява пряко дейностите по обслужване или събиране на придобитите вземания. То възлага осъществяването на тези дейности на едно или повече търговски дружества /трети лица по чл. 27, ал.4 от ЗДСИЦДС/.

**(2)** **(изм., с реш. на ОСА от ХХ.ХХ.2022 г.)** Дружеството може да възложи воденето и съхраняването на счетоводна и друга отчетност и кореспонденция, както и на дейностите свързани с осъществяване на основната му дейност по чл. 4 на едно или повече трети лица по чл. 27, ал. 4 от ЗДСИЦДС.

**(3)** **(изм., с реш. на ОСА от ХХ.ХХ.2022 г.)** Обслужващите дружества по смисъла на чл. 18 от отменения Закон за дружествата със специална инвестиционна цел е трето лице по чл. 27, ал.4 от ЗДСИЦДС и за него ЗДСИЦДС се прилага съответно.

**Изисквания към третите лица по чл. 27, ал. 4 от ЗДСИЦДС**

**(Загл. изм. с реш. на ОСА от ХХ.ХХ.2022 г**

**Чл. 52.(1)** **(изм., с реш. на ОСА от ХХ.ХХ.2022 г.)**  Третите лица по чл. 27, ал. 4 от ЗДСИЦДС следва да отговарят на следните условия:

1. да са търговски дружества;
2. да не се намират в производство по несъстоятелност или ликвидация;
3. да притежават необходимата организация, финансови и материално-технически ресурси, програмно осигуряване, както и достатъчно персонал с квалификация и опит, необходими за изпълнение на възложените съгласно чл. 51 от устава дейности.

**(2)** Не могат да бъдат възлагани дейности по чл. 51 от устава на дружества, ако те или членовете на техните управителни и контролни органи, или лицата, упражняващи контрол върху тях, се ползват с недобра търговска репутация.

**Права и задължения на третите лица по чл. 27, ал. 4 от ЗДСИЦДС**

**(Заглавие изм. с реш. на ОСА от ХХ.ХХ.2022 г**

**Чл. 53.(1) (изм., с реш. на ОСА от ХХ.ХХ.2022 г.)** Третите лица по чл. 27 от ЗДСИЦДС са длъжни да обслужват и събират придобитите вземания, и да извършват възложените им с договора и други дейности, в най-добър интерес на Дружеството, с грижата на добрия търговец – професионалист и при спазване на изискванията на закона, на устава на дружеството и на конкретния договор.

**(2) (изм., с реш. на ОСА от ХХ.ХХ.2022 г.)** Третите лица по чл. 27 от ЗДСИЦДС имат задълженията, определени в конкретните договори, съобразно възложените им дейности, включително имат задълженията:

1. да обслужват и събират придобитите вземания, като поддържат отношенията с длъжниците по тях и контролират изпълнението на договора, по силата на който възниква вземането;

2. да водят и съхраняват счетоводната и друга необходима документация, отчетност и кореспонденция във връзка с възложените дейности;

3. да упражняват правата на Дружеството при неизпълнение на задълженията на длъжниците по вземанията, включително и чрез принудително изпълнение;

4. да представят регулярно и при поискване на Дружеството информация за изпълнение на възложените дейности;

**(3)** **(изм., с реш. на ОСА от ХХ.ХХ.2022 г.)**  Третите лица по чл.27, ал. 4 от ЗДСИЦДС имат право на възнаграждение и други права съгласно сключения договор.

**Правила за определяне на възнагражденията на третите лица по чл.27, ал. 4 от ЗДСИЦДС**

**(Загл. изм. с реш. на ОСА от ХХ.ХХ.2022 г.)**

**Чл. 54. (изм., с реш. на ОСА от ХХ.ХХ.2022 г.)** Размерът на възнаграждението на третите лица по чл.27, ал. 4 от ЗДСИЦДС следва да бъде обоснован с оглед на характера и обема на възложената работа, и пазарните условия в страната. Размерът на възнаграждението се определя с решение на Съвета на директорите при спазване разпоредбата на чл. 59 от устава.

**Договори с трети лица по чл.27, ал. 4 от ЗДСИЦДС**

**(Загл. изм. с реш. на ОСА от ХХ.ХХ.2022 г.)**

**Чл. 55.** **(1) (нова, с реш. на ОСА от ХХ.ХХ.2022 г.)** За възлагане на дейностите по чл. 51, ал.1 и ал. 2 Дружеството сключва писмен договор с трети лица по чл. 27, ал. 4 от ЗДСИЦДС по решение на Съвета на директорите на дружеството. Възлагането по предходното изречение се допуска само ако е издадено предварително одобрение за това от Комисията за финансов надзор.

**(2)** **(предишен чл.55, изм. и доп. с реш. на ОСА от ХХ.ХХ.2022 г.)** Изменения и допълнения в договорите с трети лица по чл. 27, ал. 4 от ЗДСИЦДС, както и замяна на третите лица се допускат само ако е издадено предварително одобрение за това от Комисията за финансов надзор.

**(3)** **(нова, с реш. на ОСА от ХХ.ХХ.2022 г.)**  Сключените до влизането в сила на ЗДСИЦДС договори с обслужващото дружество по смисъла на чл. 18 от отменения Закон за дружествата със специална инвестиционна цел на Дружеството запазват действието си и за тях не се изисква одобрение от Комисия за финансов надзор, като ал. 2 се прилага съответно.

**Глава девета**

**БАНКА – ДЕПОЗИТАР**

**Функции на банката - депозитар**

**Чл. 56.(1) (изм., с реш. на ОСА от ХХ.ХХ.2022 г.)** Дружеството съхранява паричните си средства и ценните си книжа в банка - депозитар.

**(2)** **(изм., с реш. на ОСА от ХХ.ХХ.2022 г.)** Безналичните ценни книжа, притежавани от Дружеството, се вписват в централния регистър на ценни книжа, воден от Централен депозитар към подсметката на банката – депозитар, а паричните му средства и други ценни книжа се съхраняват в банката- депозитар.

**(3)** **(изм., с реш. на ОСА от ХХ.ХХ.2022 г.)**  Дружеството извършва всички плащания само чрез банката – депозитар при спазване на условията, предвидени в устава и проспекта на Дружеството, с изключение на разплащанията, свързани с договор за кредит с банка, различна от банката-депозитар, съобразно нормативните ограничения.

**(4) (изм., с реш. на ОСА от ХХ.ХХ.2022 г.)**  Отношенията между дружеството и банката – депозитар се уреждат с договор за депозитарни услуги.

**(5) (отм. с реш. на ОСА от ХХ.ХХ.2022 г.)**

**Изисквания към банката – депозитар.**

**Права и задължения на банката - депозитар**

**Чл. 57.(1)** За банката-депозитар се прилагат изискванията на глава пета от Закона за дейността на колективните инвестиционни схеми и на други предприятия за колективно инвестиране (ЗДКИСДПКИ).

**(2)** Банката – депозитар е длъжна:

1. **(изм., с реш. на ОСА от ХХ.ХХ.2022 г.)** да осигури плащанията, свързани със сделки с активите на Дружеството, да бъдат превеждани в рамките на нормативно определените срокове, освен ако насрещната страна е неизправна или са налице достатъчно основания да се смята, че е неизправна;

2. да следи за превеждането в обичайните срокове в полза на Дружеството на всички парични средства, произтичащи от сделки с активи на Дружеството;

3. да осигури събирането и използването на приходите на Дружеството в съответствие със закона и с неговия устав;

4. редовно да се отчита пред Дружеството за поверените активи и извършените операции.

**(3)** Банката – депозитар отчита отделно активите на Дружеството от собствените си активи и от другите клиентски активи. Банката – депозитар не отговаря за задълженията си към своите кредитори с активите на Дружеството.

**(4)** Банката – депозитар изпълнява и други задължения, произтичащи от закона и договора за депозитарни услуги.

**(5)** При изпълнение на задълженията си банката – депозитар е длъжна да се ръководи от интересите на Дружеството.

**(6)** Банката – депозитар има право на възнаграждение, обичайно за извършваните услуги, както и други права съгласно договора за депозитарни услуги.

**Замяна на банката - депозитар**

**Чл. 58. (1)** Замяна на банката – депозитар се извършва по решение на Съвета на директорите и след одобрение от КФН.

**(2)** Конкретните срокове, редът и процедурата за прехвърлянето на активите на Дружеството при друга банка – депозитар се уговарят в договора с банката – депозитар и се извършват след одобрението от КФН на замяната на банката – депозитар.

**Глава десета**

**МАКСИМАЛЕН РАЗМЕР НА РАЗХОДИТЕ**

**ЗА УПРАВЛЕНИЕ НА ДРУЖЕСТВОТО**

**Чл. 59. (изм., с реш. на ОСА от ХХ.ХХ.2022 г.)** Максималният размер на годишните разходи за управление на дружеството не може да надхвърля 7% (седем на сто) от стойността на активите по баланса на дружеството, от който максималният размер на годишните разходи за възнаграждение на третите лица по чл. 27, ал. 3 от ЗДСИЦДС не може да надхвърля три на сто от стойността на активите по баланса на Дружеството, включен в годишния финансов отчет на Дружеството за годината на начисляването на разходите.

**Глава единадесета**

**ГОДИШНО ПРИКЛЮЧВАНЕ**

**Документи по годишното приключване**

**Чл. 60.(1) (изм., с реш. на ОСА от ХХ.ХХ.2022 г.)**  До края на месец февруари Съветът на директорите съставя за изтеклата календарна година финансов отчет и доклад за дейността и то представя на избрания/ите от Общото събрание регистрирани одитори.

**(2)** Когато Общото събрание на е избрало регистриран одитор до изтичане на календарната година, по молба на Съвета на директорите или на отделен акционер, одитор се назначава от длъжностно лице по регистрацията към Агенцията за вписванията.

**Отчет за дейността**

**Чл. 61.(1)** След постъпването на доклада на одиторите, Съветът на директорите на Дружеството представя на Общото събрание финансов отчет, доклад за дейността и доклада на одиторите.

**(2)** В доклада се описват протичането на дейността и състоянието на Дружеството и се разяснява годишният финансов отчет.

**Периодично и текущо разкриване на информация**

**Чл. 62.(1)** **(изм., с реш. на ОСАот ХХ.ХХ.2022 г.)** Провереният от регистриран одитор и приет от Общото събрание годишен финансов отчет на Дружеството се представя за обявяване в Търговския регистър и регистъра на юридическите лица с нестопанска цел. Отчетът се публикува и предоставя на оправомощените органи и организации, съгласно изискванията на закона.

**(2) (изм. с реш на ОСА от 03.08.2020 г.)** Дружеството разкрива и публично оповестява на КФН, регулирания пазар и на обществеността периодично информация относно:

1. годишен финансов отчет и доклад за дейността;
2. шестмесечен финансов отчет за дейността си, обхващащ първите шест месеца от финансовата година, в срок до 30 дни от края на шестмесечието съгласно чл. 100о от ЗППЦК и приложимите наредби;
3. тримесечни отчети за дейността, в срок до 30 дни от края на първо, трето и четвърто тримесечие, съгласно чл. 100о1 от ЗППЦК и приложимите наредби;
4. **(изм., с реш. на ОСА от ХХ.ХХ.2022 г.)** вътрешна информация, съгласно Закона за прилагане на мерките срещу пазарни злоупотреби с финансови инструменти, както и друга информация по смисъла на ЗППЦК, ЗДСИЦДС, със съдържанието и сроковете предвидени в тях и в актовете по прилагането им;
5. друга информация съгласно действащото законодателство.

**Глава дванадесета**

**РАЗПРЕДЕЛЯНЕ НА ПЕЧАЛБАТА**

**Чл. 63.(1) (изм., с реш. на ОСА от ХХ.ХХ.2022 г.)** Дружеството задължително разпределя като дивидент не по-малко от 90 на сто от печалбата си за финансовата година, определена по реда на чл. 29, ал. 3 от ЗДСИЦДС.

**(2)** Дивидентите се изплащат на акционерите в срок 12 месеца от края на съответната финансова година.

**(3)** При начисляването на дивидента, Дружеството удържа данък съгласно изискванията на действащото законодателство.

**(4) (нова, с реш. на ОСА от ХХ.ХХ.2022 г.)** Разходите по изплащането на дивидент са за сметка на Дружеството.

**(5) (нова, с реш. на ОСА от ХХ.ХХ.2022 г. )** Правото да получат дивидент имат лицата, вписани в регистрите на централния регистър на ценни книжа, воден от Централния депозитар като такивас право на дивидент на 14-ия ден след деня на ОСА, на което е приет годишния финансов отчет и е взето решение за разпределение на печалбата.

**(6) (нова, с реш. на ОСА от ХХ.ХХ.2022 г. )** Дружеството е длъжно незабавно да уведоми Комисията за финансов надзор, Централен депозитар и регулирания пазар за решението от ОСА относно вида и размера на дивидента, както и относно условията по неговото изплащане.

**Глава тринадесета**

**ПРЕОБРАЗУВАНЕ И ПРЕКРАТЯВАНЕ НА ДРУЖЕСТВОТО**

**Чл. 64. (изм. и доп, с реш. на ОСА от ХХ.ХХ.2022 г.) (1)** Преобразуването на дружеството чрез сливане или вливане се извършва с разрешение от КФН и то само с дружества със специална инвестиционна цел, които инвестират в активи от същия вид.

**(2)** Преобразуването на дружеството чрез разделяне или отделяне се извършва с разрешение от КФН, като новосъздаденото или новосъздадените дружества също трябва да бъдат дружества със специална инвестиционна цел.

**(3)** **(нова, с реш. на ОСА от ХХ.ХХ.2022 г**.) Дружеството не може да се преобразува в друг вид търговско дружество, както и да променя предмета си на дейност, освен в случаите по чл.16, т.4 от ЗДСИЦДС.

**Чл. 65.(1)** Дружеството се прекратява:

1. **(изм., с реш. на ОСА от ХХ.ХХ.2022 г.)**  по решение на Общото събрание на акционерите само на основания, предвидени в ЗДСИЦДС, устава и проспекта на Дружеството;
2. при обявяването му в несъстоятелност;
3. с решение на съда по седалището по иск на прокурора в случаите, предвидени в чл. 252, ал. 1, т. 4 от ТЗ;
4. в другите предвидени от закон случаи, включително при отнемане на лиценза от КФН.

**(2)** Прекратяването на Дружеството се извършва с разрешение на КФН. Лицата, определени за ликвидатори или синдици, се одобряват от КФН.

**Глава четиринадесета**

**ЗАКЛЮЧИТЕЛНИ РАЗПОРЕДБИ**

**§ 1.** **(изм., с реш. на ОСА от ХХ.ХХ.2022 г.)** За всички въпроси, които не са изрично уредени в този устав, намират приложение разпоредбите на ЗДСИЦДС, ЗППЦК, ТЗ, както и съответните подзаконови нормативни актове.

**§ 2.** В случай на несъответствие между разпоредби на устава и на нормативен акт, приложение ще намери нормативния акт, без да е необходимо изменение на Устава, освен ако това изрично не се предвижда в нормативния акт.

**§ 3.** Този устав е приет на Учредителното събрание на „Компас Фонд за вземания” АДСИЦ, проведено на 09.05.2019 г. в гр. София и е изменен с решение на Общото събрание на акционерите от 23.03.2020 г., изменен и допълнен от Общо събрание на акционерите от **ХХ.ХХ.2022 г.**

**ИЗПЪЛНИТЕЛЕН ДИРЕКТОР:**

**ИВАН ДИМИТРОВ ПИРИНСКИ**